কোকিল কন্ঠী গায়িকা ভাৰতৰত্ন লতা মংগেশকাৰৰ বিয়োগত আজি সমগ্ৰ দেশ ম্ৰিয়মান। অসমো তাৰ ব্যতিক্ৰম নহয়।সকলোৰে শ্ৰদ্ধাৰ তথা মৰমৰ কন্ঠশিল্পীগৰাকীৰ এই বিয়োগত এতিয়া দেশবাসীয়ে তেওঁৰ অমৰ সৃষ্টিৰাজিক শ্ৰদ্ধাৰে সোঁৱৰি গভীৰ শোক প্ৰকাশ কৰি শ্ৰদ্ধাঞ্জলি জনাইছে।
ব্যতিক্ৰম নহয় টীয়কো, টীয়ক নগৰৰ মাজ মজিয়াত বৰা বজাৰ প্ৰাংগণত সন্মিলিত যুৱ সংঘ টীয়কৰ উদ্যোগত তথা ৰাইজৰ সহযোগত আজি বিয়লি বিশ্ব বিশ্ৰুত শিল্পীগৰাকীৰ মৃত্যুত গভীৰ শোক প্ৰকাশ কৰি এক ৰাজহুৱা শ্ৰদ্ধাঞ্জলি অনুষ্ঠান অনুষ্ঠিত কৰে।
উক্ত শ্ৰদ্ধাঞ্জলি অনুষ্ঠানত টীয়কৰ কেইবাগৰাকীও বিশিষ্ট ব্যক্তি তথা টীয়ক আঞ্চলিক ছাত্ৰ সন্থা,জাতীয়তাবাদী যুৱ ছাত্ৰ পৰিষদ,চুতীয়া ছাত্ৰ সন্থা,অসম নাট্য সন্মিলন, টীয়ক বাণিজ্য সন্থা, টীয়ক প্ৰেছ ক্লাৱৰ ভালেসংখ্যক বিষয়ববীয়া ধৰি বিভিন্ন অনুষ্ঠান প্ৰতিষ্ঠানৰ সদস্য উপস্থিত থাকি শ্ৰদ্ধাঞ্জলি জ্ঞাপন কৰে আৰু বিদেহ আত্মাৰ সদগতিৰ অৰ্থে ভগৱানৰ চৰণত এক মিনিট সময় মৌন প্ৰাৰ্থনা কৰি তেওঁক সদায় অমৰ কৰি ৰখাৰ অৰ্থে সংকল্পবদ্ধ হয়।
যোৰহাটৰ গড়আলিত যোৰহাট সাংস্কৃতিক মঞ্চ উদ্যোগত শ্ৰদ্ধাঞ্জলি অনুষ্ঠান অনুষ্ঠিত কৰে।
ভাৰত ৰত্ন লতা মংগেশকাৰ মৃত্যুত গভীৰ শোক প্ৰস্তাৱৰ লগতে বন্তি প্ৰজ্বলন কৰে যোৰহাট সাংস্কৃতিক মঞ্চই।
লাচিতলৈ সন্মান, নে অপমান?
খাবলৈ দিয়াৰ পইচা নথকাৰ বাবেই নিজৰ কান্দি থকা ২ বছৰীয়া কন্যাক হত্যা অভিযন্তাৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
